#

 PATVIRTINTA

 Gargždų ,,Minijos“ progimnazijos

 direktoriaus 2018 m. rugpjūčio 31 d.

 įsakymu Nr. 1- 33

**GARGŽDŲ „MINIJOS“ PROGIMNAZIJOS 2018–2019 M.M.**

**UGDYMO PLANAS**

**I SKYRIUS**

**2017–2018 M. M. UGDYMO PLANO ĮGYVENDINIMO ANALIZĖ**

Analizuojant 2017–2018 m. m. mokyklos ugdymo planą remtasi 2016 m. balandžio 4-8 dienomis progimnazijoje vykusio išorės vertinimo išvadomis, mokyklos veiklos kokybės įsivertinimo duomenimis, mokinių NMPP rezultatų analize bei dalykų mokytojų metodinių grupių posėdžių nutarimais ir siūlymais.

SSGG analizė

|  |  |
| --- | --- |
| Stipriosios pusės1. Adaptacinio periodo skyrimas 1-ų, 5-ų klasių ir naujai atvykusiems mokiniams.
2. Konsultacinių valandų skyrimas gabių ir mokymosi sunkumų turinčių mokinių ugdymui.
3. Ugdymo diferencijavimas 2 – 4 klasėse per anglų kalbos, 6 – 8 klasėse per lietuvių kalbos ir matematikos pamokas.
4. Mokinių pasiekimų gerinimo ir pagalbos mokiniui progimnazijoje modelio įgyvendinimas.
5. Mokinių NMPP pasiekimų vertinimas, pažangos matavimas ir analizavimas
6. Dalyvavimas ES finansuojamuose projektuose.
7. Vaiko gerovės komisijos ir komandinis pagalbos mokiniui specialistų darbas.
8. Netradicinio ugdymo dienų organizavimas.
 | Silpnosios pusės1. Dalykų ryšiai ir integracija.
2. Mokymo nuostatos ir būdai. Aktyvaus mokymo(si) pedagoginės paradigmos įgyvendinimo stoka.
3. Atskirų mokinių pažangos pamatavimas pamokoje.
4. Gabių ir talentingų mokinių atpažinimas ir ugdymas.
5. Nepakankama 7-8 klasių mokinių raštingumo kompetencija.
6. Žemi matematikos pasiekimai.
7. Nepakankamas dėmesys mokinių pažangos ir pasiekimų vertinimui ir įsivertinimui.
8. Edukacinių erdvių mokykloje trūkumas.
 |
| Galimybės1. Glaudesnis metodinių grupių bendradarbiavimas dėl integruoto bendrųjų kompetencijų ugdymo ir tarpdalykinių ryšių pamokose.
2. Aktyvaus mokymosi paradigmos idėjomis grįstos mokymo nuostatos įgyvendinimas.
3. Mokinio individualios pažangos ir pasiekimų vertinimo aspektų tobulinimas.
4. 2018 m. parengtos Progimnazijos gabių mokinių ugdymo rekomendacijų įgyvendinimas.
5. Pagalbos mokiniui ir pasiekimų gerinimo modelio tobulinimas.
 | Grėsmės1. Žemas dalies mokytojų aktyvumas ir motyvacija.
2. Mokyklos vidaus erdvių trūkumas.
3. Nesudarytos sąlygos kokybiškam skaitmeninių priemonių panaudojimui ugdymo procese.
 |

**II SKYRIUS**

**BENDROSIOS NUOSTATOS**

1. Gargždų „Minijos“ progimnazijos (toliau – Progimnazija) ugdymo plano projektą 2018–2019 m. m. pagal sudarytą planą rengė Progimnazijos direktoriaus 2018 m. balandžio 10 d. įsakymu Nr. 1-26 **s**udaryta ugdymo plano rengimo grupė.

2. Progimnazijos ugdymo planas 2018–2019 m. m. parengtas pagal progimnazijos tikslus, konkrečius mokinių ugdymo(si) poreikius, atlikus 2017–2018 m. m. ugdymo plano analizę, vadovaujantis 2017–2018 ir 2018–2019 mokslo metų pradinio ugdymo programos bendruoju ugdymo planu, patvirtintu Lietuvos Respublikos švietimo ir mokslo ministro 2017 m. birželio 2 d. įsakymu Nr. V-446 ir 2017–2018 ir 2018–2019 mokslo metų pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo ir mokslo ministro 2017 m. birželio 2 d. įsakymu Nr. V-442 ,,Dėl 2017–2018 ir 2018–2019 mokslo metų pagrindinio ir vidurinio ugdymo programų bendrųjų ugdymo planų patvirtinimo“, Pradinio, pagrindinio ir vidurinio ugdymo programų aprašu, patvirtintu LR švietimo ir mokslo ministro 2015 m. gruodžio 21 d. įsakymu Nr. V–1309, Mokymosi formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, 2016 m balandžio 4–8 dienomis progimnazijoje vykusio išorinio vertinimo išvadomis, 2018 m. Nacionalinio mokinių patikrinimo rezultatų analize ir kitais teisės aktais.

3. Tikslas – atsižvelgiant į Progimnazijai skirtas lėšas tikslingai formuoti ugdymo turinį, siekti kokybiško pagrindinio ugdymo I dalies ugdymo programų įgyvendinimo ir ugdymo proceso organizavimo saugioje aplinkoje, kad kiekvienas mokinys pasiektų geresnių ugdymo(si) rezultatų ir įgytų mokymuisi visą gyvenimą būtinų bendrųjų, dalykinių ir socialinių-pilietinių kompetencijų.

3.1. Uždaviniai:

3.1.1. Nustatyti valandų skaičių, skirtą pradinio ugdymo ir pagrindinio ugdymo I dalies, specialiojo ugdymo ir socialinių įgūdžių programoms įgyvendinti;

3.1.2. Sudaryti galimybes ugdymo turinį diferencijuoti ir individualizuoti įvairių gebėjimų mokiniams (ypač atkreipiant dėmesį į aukštesniųjų gebėjimų mokinių ugdymą, kalbinio bei matematinio raštingumo kompetencijų ugdymą), optimaliai išnaudojant Bendrojo ugdymo plano teikiamas galimybes ir atsižvelgiant į turimas Progimnazijos lėšas;

3.1.3. Orientuojantis į mokinio sėkmę tikslingai naudoti mokinių poreikiams tenkinti skirtas valandas;

3.1.4. Pagal galimybes integruoti prevencines programas, bendrųjų kompetencijų ugdymą, plėtoti tarpdalykinius ryšius pamokose, sieti formalųjį ir neformalųjį ugdymą, skatinti mokinių saviraišką ir užimtumą;

3.1.5. Stebėti mokinio pasiekimus ir siekti laiku nustatyti mokinio mokymosi sunkumus, teikti mokymosi pagalbą, atitinkančią mokinio mokymosi galias;

3.1.6. Kryptingai įgyvendinti socialinių ir emocinių kompetencijų ugdymą.

4. Progimnazijos ugdymo planas rengiamas vieneriems mokslo metams, derinamas su Mokyklos taryba ir tvirtinamas direktoriaus įsakymu.

**PIRMASIS SKIRSNIS**

**MOKSLO METŲ TRUKMĖ**

**UGDYMO ORGANIZAVIMAS**

5. Ugdymo organizavimas 2018-2019 m. m.:

5.1. Ugdymo procesas pradedamas rugsėjo 3 d., baigiamas atitinkamai:

|  |  |
| --- | --- |
| Klasė | 2018 - 2019 m. m. |
|  | Ugdymo proceso pabaiga | Ugdymo proceso trukmė savaitėmis |
| 1-4 | 06-07 | 35 |
| 5-8 | 06-21 | 37 |

5.2. Ugdymosi procesas pagal pradinio ugdymo programą skirstomas pusmečiais. Nustatoma tokia pusmečių trukmė:

pirmas pusmetis 1-4 klasėms: rugsėjo 3 d. — sausio 25 d. (92 u. d.);

antras pusmetis 1-4 klasėms: sausio 28d. — birželio 7 d. (83 u. d.).

5.3. Ugdymo procesas, įgyvendinant pagrindinio ugdymo programos I dalį, skirstomas trimestrais.

Trimestrų trukmė:

pirmas trimestras 5-8 klasėms: rugsėjo 3 d.– lapkričio 30 d. (60 u. d.);

antras trimestras 5-8 klasėms: gruodžio 1 d.– kovo 15 d. (61 u. d.);

trečias trimestras 5-8 klasėms: kovo 18 d. – birželio 21 d. (64 u. d.).

5.4. 1-8 klasių mokinių atostogos numatomos:

|  |  |  |
| --- | --- | --- |
| Atostogos | Prasideda | Baigiasi |
| Rudens | 2018-10-29 | 2018-11-02 |
| Žiemos (Kalėdų) | 2018-12-27 | 2019-01-02 |
| Žiemos | 2019-02-18 | 2019-02- 22 |
| Pavasario (Velykų) | 2019-04-23 | 2019-04-26 |
| Vasaros atostogos 1-4 klasėms5-8 klasėms | 2019-06-082019-06-22 | 2019-08-312019-08-31 |

6. 10+5 ugdymo dienų organizavimas:

6.1. Progimnazijos susitarimu:

6.1.1. Progimnazijos 1-4 klasės ir Gobergiškės skyrius

|  |  |
| --- | --- |
| Data | Planuojama veikla |
| Spalio 5 d.  | Mokytojų diena |
| Spalio 26 d. | „Mano augintinis“ |
| Lapkričio 16 d. | Amatų diena |
| Lapkričio 29 d. | „Renkuosi profesiją“ |
| Gruodžio 21 d. | ,,Kalėdinis ratas!“ |
| Sausio 11 d.  | Globokime miško gyventojus |
| Kovo 8 d. | Kaziuko mugė |
| Kovo 29 d. | Etnokultūros diena |
| Gegužės 10 d. | Akcija „Pavasario žiedai“ |
| Birželio 7 d. | „Sveika, vasara“ |

6.1.2. Progimnazijos 5-8 klasės

|  |  |
| --- | --- |
| Data | Planuojama veikla |
| Rugsėjo 14 d. | Neformalaus ugdymo veiklų mugė |
| Rugsėjo 26 d. | Europos kalbų diena |
| Spalio 16 d. | Muziejų diena |
| Lapkričio 15-16 d. | Etnokultūros dienos |
| Gruodžio 4 d. | Vienos dienos tema |
| Kovo 20 d. | Žemės diena |
| Balandžio 8 d.  | Vanduo — gyvybės šaltinis |
| Gegužės 9 d. | Europos šalių kultūrų diena |
| Birželio mėn.  | Sporto diena |

6.2. Savivaldybės pritarimu:

6.2.1. Progimnazijos 1-4 klasės ir Gobergiškės skyrius

|  |  |
| --- | --- |
| Data | Planuojama veikla |
| Rugsėjo 3 d.  | Mokslo ir žinių diena |
| Gruodžio 21 | Kalėdinis ratas |
| Vasario 15 d. | Minim Žemaitijos metus |
| Balandžio 18 d. | Saugaus eismo diena |
| Birželio 1 d. | Vaikų gynimo diena |

6.2.2. Progimnazijos 5-8 klasės

|  |  |
| --- | --- |
| Data | Planuojama veikla |
| Rugsėjo 3 d. | Mokslo ir žinių diena |
| Spalio 4 d.  | Mokytojo diena |
| Gruodžio 21 d.  | Kalėdų belaukiant |
| Balandžio mėn. | Akcija „Darom“ |
| Birželio 1 d.  | Vaikų gynimo diena |

7. Pagrindinė ugdymo proceso organizavimo forma – pamoka.

8. Jei oro temperatūra – 20 laipsnių ar žemesnė, į progimnaziją gali nevykti 5 klasių mokiniai. Esant 25 laipsniams šalčio ar žemesnei temperatūrai – ir kitų klasių mokiniai. Ugdymo procesas, atvykusiems į mokyklą mokiniams, vykdomas. Mokiniams, neatvykusiems į mokyklą, mokymuisi reikalinga informacija skelbiama Progimnazijos internetinėje svetainėje ir elektroniniame dienyne. Šios dienos įskaičiuojamos į ugdymo dienų skaičių.

9. Progimnazijos direktorius, esant aplinkybėms, keliančioms pavojų mokinių sveikatai ar gyvybei, ar paskelbus ekstremaliąją padėtį, priima sprendimus dėl ugdymo proceso koregavimo.

**ANTRASIS SKIRSNIS**

**PROGIMNAZIJOS UGDYMO TURINIO ĮGYVENDINIMAS. PROGIMNAZIJOS UGDYMOPLANO RENGIMAS**

10. Progimnazijos ugdymo turinys formuojamas ir įgyvendinamas vadovaujantis Pradinio ir pagrindinio ugdymo bendrosiose programose apibrėžtais mokinių pasiekimais, Bendraisiais ugdymo planais ir progimnazijoje priimtais susitarimais (2018-06-12 Mokytojų tarybos posėdžio protokolo Nr. 5-3 nutarimai) dėl:

10.1. progimnazijos nuožiūra skiriamų valandų mokinių poreikiams tenkinti, mokymosi pagalbai teikti bei ugdymo diferencijavimui organizuoti;

10.2. pažintinės, kultūrinės veiklos organizavimo, netradicinio ugdymo dienų organizavimo;

10.3. socialinės pilietinės veiklos organizavimo;

10.4. bendrų kalbos ugdymo reikalavimų progimnazijoje;

10.5. ilgalaikių ir trumpalaikių konsultacijų organizavimo;

10.6. laikinųjų grupių, klasių dalijimo į grupes sudarymo principų ir jų dydžio;

10.7. mokinių pasiekimų ir pažangos vertinimo būdų ir laikotarpių;

10.8. neformaliojo vaikų švietimo organizavimo;

11. Ugdymo turinys planuojamas ir detalizuojamas pagal dalyko programai skiriamą valandų (pamokų) skaičių ir nurodytam mokymosi dienų skaičiui.

11.1. Atsiradus ugdymo plane nenumatytiems atvejams, progimnazija gali koreguoti progimnazijos ugdymo plano įgyvendinimą priklausomai nuo progimnazijos lėšų.

**TREČIASIS SKIRSNIS**

**MOKINIO GEROVĖS UŽTIKRINIMAS IR SVEIKATOS UGDYMAS PROGIMNAZIJOJE**

12. Sveikata ir gerovė Progimnazijoje užtikrinama:

12.1. Vadovaujantis Lietuvos higienos norma HN 21:2017„Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017. „Mokykla, vykdanti bendrojo ugdymo programas. Bendrieji sveikatos saugos reikalavimai“ (toliau – Higienos normos);

12.2. Įgyvendinant sveikos gyvensenos ir prevencinę veiklas vadovaujantis Smurto ir patyčių prevencijos ir intervencijos Gargždų ,,Minijos“ progimnazijoje tvarkos aprašu, patvirtintu 2017 m. rugsėjo 1 d. direktoriaus įsakymu Nr.1-25b (pagal Smurto prevencijos įgyvendinimo mokyklose rekomendacijas, patvirtintas LR švietimo ir mokslo ministro 2017 m. kovo 2 d. įsakymu Nr. V-190);

12.3. Užtikrinant Sveikatos ir lytiškumo ugdymo bei rengimo šeimai bendrosios programos, patvirtintos LR švietimo ir mokslo ministro 2016 m. spalio 25 d. įsakymu Nr. V-941,įgyvendinimą;

12.4.Įgyvendinant socialinio emocinio ugdymo programą „Laikas kartu“, ,,Paauglystės kryžkelės;

12.5. Programos integruojamos į dalykų turinį, klasių valandėles, progimnazijos neformaliojo švietimo veiklas, patvirtintas direktoriaus 2015 m. rugpjūčio 31 d. įsakymu Nr. 1- 22.

13. Žmogaus saugos ugdymas pagrindinio ugdymo programoje organizuojamas vadovaujantis Žmogaus saugos bendrąja programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159.

14. Progimnazijoje daromos dvi ilgosios pertraukos (25 min. ir 20 min.), skirtos mokinių poilsiui ir fizinei veiklai.

15. Mokinių saugia ugdymosi aplinka rūpinasi ir mokinio gerovės užtikrinimo klausimus sprendžia Progimnazijos vaiko gerovės komisija vadovaudamasi direktoriaus 2017 m. rugsėjo 1 d. įsakymu Nr. 1-25a patvirtintu Progimnazijos Vaiko gerovės komisijos sudarymo ir jos darbo organizavimo reglamentu (1 priedas).

**KETVIRTASIS SKIRSNIS**

**PAŽINTINIŲ, KULTŪRINIŲ, SOCIALINIŲ IR PILIETINIŲ VEIKLŲ PLĖTOJIMAS**

16. Mokykla, siekdama nuosekliai ugdyti mokinių kompetencijas, mokyklos ugdymo turinyje susieja formaliojo švietimo pamokas su neformaliosiomis praktinėmis veiklomis.

16.1. Pažintinė kultūrinė veikla organizuojama:

16.1.1.Progimnazijos 1-4 klasės:

|  |  |
| --- | --- |
| Data | Planuojama veikla |
| Spalio 10 d. | Muziejų diena |
| Gruodžio 4 d. | Edukacinių išvykų diena |
| Kovo 20 d. | Žemės diena |
| Balandžio 30 d. | Motinos diena |
| Birželio 4 d.  | Šeimų sporto šventė |

16.1.2. Gobergiškės skyriuje:

|  |  |
| --- | --- |
| Data | Planuojama veikla |
| Spalio 19 d. | Rudens šventė „Rudeninės vitaminų dovanos“ |
| Gruodžio 17 d. | Advento sulaukus |
| Kovo 15 d. | „Duonutė- pyragų močiutė“ |
| Gegužės 3d. | Motinos diena |
| Gegužės 30 d. | Sporto diena |

17. Pažintinė, kultūrinė veikla yra privaloma sudedamoji ugdymo proceso dalis 1-8 klasių mokiniams. Šią veiklą organizuoja visų dalykų mokytojai. Ilgalaikiuose teminiuose planuose mokytojai numato ne mažiau kaip dvi veiklas per mokslo metus. Mokytojams sudaromos sąlygos organizuoti 2-3 pamokas per mokslo metus ne progimnazijos erdvėse: muziejuose, miesto bibliotekose, kultūros ir kino centruose, įmonėse ir kt.

18. Socialinė-pilietinė veikla Progimnazijoje yra privaloma, ji organizuojama ir vykdoma pagal parengtą ir direktoriaus 2016 m. birželio 9 d. įsakymu Nr. 1-30 patvirtintą aprašą.

19. Per mokslo metus socialinei–pilietinei veiklai visiems 5-8 klasių mokiniams privaloma skirti 10 pamokų (valandų).

20. Mokiniai socialinės – pilietinės praktikos atlikimui renkasi ne mažiau kaip dvi veiklos rūšis. Tai gali būti: budėjimas mokykloje (iki 3 val. per mokslo metus), dalyvavimas mokinių savivaldos veikloje, renginių, akcijų organizavimas mokykloje, dalyvavimas už mokyklos ribų vykstančiuose projektuose, akcijose ir kt.

21. Veiklos sritį mokinys gali pasirinkti socialinei – pilietinei veiklai skirtame stende, kur trumpalaikės veiklos sritį gali pasiūlyti bet kuris mokyklos darbuotojas (dalyko mokytojas, pradinių klasių mokytojas, bibliotekininkės, socialinė pedagogė, psichologė, sveikatos priežiūros specialistė, direktoriau pavaduotoja ūkio reikalams ir t. t.). Socialinės – pilietinės veiklos sritį rugsėjo mėnesį vykstančių susirinkimų metu gali siūlyti ir mokinių tėvai.

22. Klasės mokinių socialinę – pilietinę veiklą organizuoja klasės vadovas. Mokslo metų pradžioje jis mokinius supažindinami su socialinės – pilietinės veiklos organizavimo tvarka, veiklos pasirinkimo galimybėmis, motyvuoja auklėtinius. Mokslo metų pradžioje, po pirmojo ir antrojo trimestrų su ir mokslo metų pabaigoje klasės auklėtojas su auklėtiniais aptaria kaip sekasi vykdyti socialinę – pilietinę veiklą ir apie sukauptas valandas informuoja tėvus. Socialinė veikla progimnazijoje vertinama ,,įskaityta“/,,neįskaityta“. Socialinė veikla pripažįstama ir mokslo metų pabaigoje vertinama įskaita tik tada, kai surenkama ne mažiau kaip progimnazijos ugdymo plane nurodytas valandų skaičius ir sistemingai atliekama refleksija.

**PENKTASIS SKIRSNIS**

**MOKINIŲ MOKYMOSI KRŪVIŲ REGULIAVIMAS**

23. Mokinių mokymosi krūviai progimnazijoje reguliuojami vadovaujantis Progimnazijos 5–8 klasių mokinių mokymosi krūvių reguliavimo priemonių aprašu ir 5-8 klasių mokinių mokymosi krūvių reguliavimo priemonių planu, patvirtintais direktoriaus 2013 m. birželio 12 d. įsakymu Nr. 1-58

bei Namų darbų skyrimo bei vertinimo tvarka 5-8 klasėse, patvirtinta direktoriaus 2013 m. birželio 12 d. įsakymu Nr. 1-57 (Progimnazijos mokinių pažangos ir pasiekimų vertinimo tvarka 2 priedas).

24. Mokiniai, besimokantys muzikos, dailės, kitose menų ir sporto mokyklose ar kitose neformaliojo vaikų švietimo įstaigose, neatleidžiami nuo atitinkamo privalomojo dalyko pamokų (ar jų dalies) lankymo.

25. Pradedantiems mokytis pagal Pagrindinio ugdymo programą 5-ųjų klasių mokiniams skiriamas adaptacinis periodas nuo einamųjų metų rugsėjo 1 d. iki gruodžio 31 d.

26. Pirmąjį Pagrindinio ugdymo programos 1 dalies vykdymo mėnesį 5-ųjų klasių mokinių pažanga ir pasiekimai pažymiais nevertinami, kontroliniai darbai nerašomi. Mokytojai taiko individualius mokinių pažinimo metodus, siekiant išsiaiškinti mokinių ugdymo(si) galimybes. 1-ojo trimestro rezultatuose nepatenkinami įvertinimai nerašomi.

**ŠEŠTASIS SKIRSNIS**

**MOKINIŲ MOKYMOSI PASIEKIMŲ IR PAŽANGOS VERTINIMAS**

27. Mokinių mokymosi pasiekimų ir pažangos vertinimas yra mokyklos ugdymo turinio dalis ir turi derėti su keliamais ugdymo tikslais. Vertinant mokinių pasiekimus ir pažangą vadovaujamasi Ugdymo programų aprašu, Pradinio ugdymo ir Pagrindinio ugdymo bendrosiomis programomis, Nuosekliojo mokymosi pagal bendrojo ugdymo programas tvarkos aprašu ir kitais teisės aktais, reglamentuojančiais mokinių pasiekimų ir pažangos vertinimą bei Progimnazijoje priimta Mokinių pažangos ir pasiekimų vertinimo tvarka, patvirtinta direktoriaus 2013 m. birželio 12 d. įsakymu Nr. 1-57.

28. Apie mokinių pažangą ir pasiekimus mokinių tėvai (globėjai ar rūpintojai) informuojami raštu ir žodžiu Progimnazijos nustatyta tvarka.

**SEPTINTASIS SKIRSNIS**

**MOKYMOSI PASIEKIMŲ GERINIMAS IR MOKYMOSI PAGALBOS TEIKIMAS**

29. Mokymosi pasiekimų gerinimas ir mokymosi pagalbos mokiniui teikimas numatytas Progimnazijos mokinių pasiekimų gerinimo ir pagalbos mokiniui modelyje, patvirtintame direktoriaus 2015 m. gruodžio 16 d. įsakymu Nr. 1-51. Pagalba teikiama:

30. Dalykų pamokų metu, pagal galimybes diferencijuojant ir individualizuojant ugdymo turinį ir ugdymo procesą;

31. Trumpalaikių individualių ir grupinių konsultacijų metu pagal Progimnazijos direktoriaus 2016 m. birželio 16 d. įsakymu Nr. 1-37 nustatytą konsultacijų skyrimo ir organizavimo tvarką;

32. Organizuojant mokinių tarpusavio pagalbą;

33. Mokymosi pasiekimų gerinimui ir mokymosi pagalbos mokiniui organizavimui vadovauja direktoriaus įsakymu paskirtas mokytojas.

**AŠTUNTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS**

34. Mokykla sudaro galimybes kiekvienam mokiniui pasirinkti jo poreikius atliepiančias įvairių krypčių neformaliojo vaikų švietimo programas. Neformaliojo vaikų švietimo veikla skirta mokinių asmeninėms, socialinėms, dalykinėms kompetencijoms ugdyti per pasirinktą meninę, sportinę, kūrybinę veiklą.

35. Neformalusis vaikų švietimas Progimnazijoje įgyvendinamas pagal Neformaliojo vaikų švietimo koncepciją, patvirtintą Lietuvos Respublikos švietimo ir mokslo ministro 2012 m. kovo 29 d. įsakymu Nr. V-554.

36. Mažiausias mokinių skaičius neformaliojo ugdymo programos grupėje – 8.

37. Neformaliojo švietimo programos:

37.1. Progimnazijos 1-4 klasėse

|  |  |  |  |
| --- | --- | --- | --- |
| 1. | V. Majauskienė | Informatika 2-os kl. | 1 |
| 2. | L. Strumylienė | Informatika 1-os kl. | 1 |
| 3. | A. Kundrotienė | „Tyrinėk ir atrask“ 3-os kl. | 1 |
| 4. | V Norvidienė | „Supyniau pynimą“3-oskl. | 1 |
| 5. | D. Paukštienė | „Šviesoforo mokyklėlė“ 1 ir 4 kl. | 1 |
| 6. | D. Jasudavičienė | Būki gatvėj atsargus, šito mokyk ir draugus 2 ir 3kl. | 1 |
| 7. | B. Pipirienė | Mankšta sveikata ir gera nuotaika 1-4 kl. | 1 |
| 8. | R. Liužinienė | Sportiniai žaidimai 3-4 kl. | 2 |
| 9. | V. Dargužienė | Dailės būrelis „Vaivorykštė“ 2-3 kl.  | 2 |
| 10. | B. Šutinienė | „Šokio sūkury“ 1-oskl. | 1 |
| 11. | B. Šutinienė | Gamtos laboratorija 3-4 kl. | 1 |
| 12. | V. Ratkuvienė | Lietuvių tautiniai šokiai, rateliai, žaidimai 2 kl.  | 1 |
| 13. | V. Ratkuvienė | Gamtos laboratorija 3-4 kl. | 1 |
| 14. | R. Marcinkevičienė | Sportiniai žaidimai 3-4 kl. | 2 |
| 15. | D. Kisielienė | „Šokyje atrask save“ 2kl. | 1 |
| 16. | E. Šunbarauskienė | „Matematikos pasaulyje“ 1kl. | 1 |
| 17. | R. Galdikienė | Kūrybinė raiška 2-os kl. | 1 |
| 18. | R. Valskienė | Dainavimo studija 1-4 kl.  | 2 |
| 19. | R. Valskienė | Vokalinis ansamblis 1-2 kl. | 2 |
| 20. | R. Česnulevičienė | Gerumo mokyklėlė | 1 |
| 21. | G. Jucienė | „Auk sveikas“ ( ekologija) 2-os kl. | 1 |
| 22. | V. Barysienė | „Žiniukų klubas“ 4-os kl. | 1 |
| 23. | A. Lukauskienė | Šiuolaikinis šokis 1-2kl. | 2 |
| 24. | A. Lukauskienė | Šiuolaikinis šokis 3-4kl.  | 2 |
| 25. | A. Žilienė | Plastiko ateljė 1-4 kl. | 2 |
| 26. | A. Žilienė | Antras daiktų gyvenimas 1-4 kl. | 2 |
| 27. | R. Jusčienė | Informatika pradiniame ugdyme | 4 |
| 28. | N. Žemgulienė | Ateitininkai 2-4 kl. | 1 |

37.2. Progimnazijos 5 - 8 klasėse

|  |  |  |  |
| --- | --- | --- | --- |
| Eil. Nr. | Programos pavadinimas | Klasės | Sav. val. sk. |
| 1. | Ateitininkų kuopa | 5-8 | 1 |
| 2. | Futbolas (berniukams) | 5-8 | 2 |
| 3. | Judrieji žaidimai „Drąsūs, stiprūs, vikrūs“, kvadratas | 5-6 | 2 |
| 4. | Tinklinis (berniukai) | 6-8 | 2 |
| 5. | Tinklinis (mergaitės) | 6-8 | 2 |
| 6. | Šiuolaikiniai šokiai | 5-6 | 3 |
| 7. | Šiuolaikiniai šokiai | 7-8 | 3 |
| 8. | Linijiniai varžybiniai šokiai | 5-8 | 2 |
| 9. | Mergaičių ansamblis | 5-6 | 2 |
| 10. | Mergaičių ansamblis | 7-8 | 2 |
| 10. | Kūrybinės dirbtuvės | 5-6 | 2 |
| 11. | Kūrybinės dirbtuvės | 7-8 | 2 |
| 12. | Kraštotyros būrelis | 5-7 | 2 |
| 13. | Įdomioji informatika | 5-8 | 6 |
| 14. | „Tiltai“ – paauglių socialinių įgūdžių ugdymo programa | 5-8 | 4 |
| 15. | Klubas „Mes galime“ | 5-8 | 4 |
| Iš viso skirta neformaliojo ugdymo valandų | 40 |
| Panaudota neformaliojo ugdymo valandų | 40 |

**DEVINTASIS SKIRSNIS**

**UGDYMO TURINIO INTEGRAVIMAS**

38. Į Progimnazijos ugdymo turinį integruojama:

38.1. Alkoholio, tabako ir kitų psichiką veikiančių medžiagų vartojimo prevencijos programa (Lietuvos Respublikos švietimo ir mokslo ministro 2006 m. kovo 17 d. įsakymas Nr. ĮSAK-494) integruojama į etikos, tikybos, chemijos, biologijos, žmogaus saugos dalykus;

38.2. Sveikatos ir lytiškumo ugdymo bei rengimo šeimai bendroji programa, patvirtinta LR švietimo ir mokslo ministro 2016 m. spalio 25 d. įsakymu Nr. V-941 integruojama į dorinio ugdymo, gamtos ir žmogaus, biologijos dalykus bei klasių valandėles

38.3. Ugdymo karjerai programa (Lietuvos Respublikos švietimo ir mokslo ministro 2014 m. liepos 4 d. įsakymas Nr. V-72 Ž) integruojama į etikos dalyką ir klasių valandėles;

38.4. Smurto prevencijos įgyvendinimo tvarka progimnazijoje, patvirtinta 2017 m rugpjūčio d. įsakymu Nr. 1- integruojama į dorinio ugdymo dalykus bei klasių valandėles;

38.5. Gyvenimo įgūdžių ugdymo programa LIONS QUEST„Laikas kartu“, ,,Paauglystės kryžkelės“ integruojama į klasių valandėles;

38.6. Pagrindinio ugdymo etninės kultūros bendroji programa integruojama į lietuvių kalbos užsienio kalbų, technologijų, istorijos dalykus;

38.7. Bendrųjų kompetencijų ir gyvenimo įgūdžių ugdymas integruojamas į visų mokomųjų dalykų turinį, klasių valandėles, pažintinę veiklą;

38.8. Tarpdalykiniai ryšiai (per mokslo metus 1-2 dalyko pamokos integruojamos su kitais mokomaisiais dalykais), tarpdalykiniai projektai;

39. Aukščiau išvardintos programos integruojamos į Progimnazijos neformaliojo švietimo veiklas (Direktoriaus 2016 m. birželio 16 d. įsakymas Nr. 1-36 ).

**DEŠIMTASIS SKIRSNIS**

**UGDYMO DIFERENCIJAVIMAS**

40. Ugdymo diferencijavimas ir individualizavimas taikomas mokinių pasiekimų skirtumams mažinti, gabumams plėtoti, skirtingoms mokymosi strategijoms įgyvendinti. Ugdymo diferencijavimas ir individualizavimas organizuojamas:

40.1. dalykų pamokose: 2-4 klasėse per anglų kalbos pamoką skirstant klasę į pogrupius, 6-8 klasėse per vieną lietuvių kalbos ir matematikos pamoką skiriant mokinius į 2 grupes pagal gebėjimus.

40.2. panaudojant trumpalaikes individualias ir grupines konsultacijas.

40.3. konsultacinių valandų skyrimas ir konsultacijų organizavimas numatytas Progimnazijos konsultacinių valandų skyrimo ir organizavimo tvarkoje, patvirtintoje direktoriaus 2012 m. rugsėjo 4 d. įsakymu Nr. 1-16.

**VIENUOLIKTASIS SKIRSNIS**

**MOKINIO INDIVIDUALAUS UGDYMO PLANO SUDARYMAS**

41. Individualus ugdymo planas mokiniui Progimnazijoje sudaromas:

41.1. Mokiniui, atvykusiam mokytis iš užsienio;

41.2. Mokiniui, kuris mokomas namie.

42. Užsieniečių ir Lietuvos Respublikos piliečių, atvykusių ar grįžusių iš užsienio gyventi ir dirbti Lietuvos Respublikoje, vaikų ugdymas Progimnazijoje organizuojamas vadovaujantis Progimnazijoje priimta tvarka, patvirtinta direktoriaus 2016 m. birželio 15 d. įsakymu Nr. 1-35 (3 priedas).

**DYYLIKTASIS SKIRSNIS**

**PROGIMNAZIJOS IR MOKINIŲ TĖVŲ (GLOBĖJŲ, RŪPINTOJŲ) BENDRADARBIAVIMAS**

43. Progimnazijos ir mokinių tėvų (globėjų, rūpintojų) bendradarbiavimas organizuojamas vadovaujantis priimta Progimnazijos ir mokinių tėvų (globėjų, rūpintojų) bendradarbiavimo strategija, patvirtinta direktoriaus 2012 m. gruodžio 14 d. įsakymu Nr. 1-29 (4 priedas) bei Mokinių pažangos ir pasiekimų vertinimo tvarka, patvirtinta direktoriaus 2013 m. birželio 12 d. įsakymu Nr. 1-57.

**TRYLIKTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS, KLASIŲ DALIJIMAS**

44. Klasės dalijamos į grupes ir laikinosios grupės sudaromos vadovaujantis direktoriaus 2018 m. gegužės 25 d. įsakymu Nr. 1- 20:

44.1. klasės dalijamos į grupes per dorinio ugdymo (jei mokiniai pasirinko skirtingas dorinio ugdymo programas) pamokas. Mažiausias mokinių skaičius grupėje – 8;

44.2.klasės dalijamos į grupes per technologijų pamokas;

44.3.klasės dalijamos į grupes per informacinių technologijų pamokas;

44.4.klasės dalijamos į grupes per užsienio (pirmosios ir antrosios) kalbų pamokas, jei klasėse mokosi 22 ir daugiau mokinių. Mažiausias mokinių skaičius grupėje – 8. Išimtis daroma 8d klasei, kurioje vokiečių kalbos mokosi 6 mokiniai. Išimties tvarka į grupes per anglų kalbos pamokas dalijama 8c klasė.

44.5.8 klasės per kūno kultūros pamokas dalijamos į grupes. Mažiausias mokinių skaičius grupėje – 8. Išimties tvarka į mergaičių/berniukų grupes dalijama 8e klasė.

44.6.panaudojant valandas, skirtas mokinių poreikiams tenkinti ir mokymosi pagalbai teikti, 6–8 klasės dalijamos į grupes per vieną savaitinę lietuvių kalbos ir vieną savaitinę matematikos pamoką.

**KETURIOLIKTASIS SKIRSNIS**

**MOKINIŲ MOKYMAS NAMIE**

45. Mokinių mokymas namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405.

46. Mokiniai namie mokomi pavieniu savarankišku mokymo proceso organizavimo būdu.

47. Mokiniui, mokomam namie, Progimnazija, suderinusi su mokinio tėvais (globėjais ar rūpintojais) ir atsižvelgusi į gydytojų konsultacinės komisijos rekomendacijas, parengia individualų ugdymo planą ir pamokų tvarkaraštį.

48. Namie mokomam mokiniui savarankišku mokymo proceso organizavimo būdu 5-6 klasėse skiriama 12 savaitinių pamokų, 7-8 klasėse – 13 savaitinių pamokų. Dalį pamokų gydytojų konsultacinės komisijos leidimu mokinys gali lankyti mokykloje;

49. Suderinus su mokinio tėvais (globėjais, rūpintojais), Progimnazijos direktoriaus įsakymu mokinys gali nesimokyti dailės, muzikos, technologijų ir kūno kultūros. Dienyne ir mokinio individualiame ugdymo plane prie mokinio nesimokomų dalykų įrašoma ,,atleista“. Dalis pamokų, gydytojo leidimu lankomų mokykloje, įrašoma į mokinio individualų ugdymo planą;

50. Individualūs savarankiškai besimokančių namie mokinių ugdymo planai ir tvarkaraščiai tvirtinami Progimnazijos direktoriaus įsakymais.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

Bendrųjų ugdymo planų lentelė pradinio ugdymo programai progimnazijos 1-4 kl.

|  |  |  |  |  |  |
| --- | --- | --- | --- | --- | --- |
| Mokomieji dalykai | 1-oji klasė | 2-oji klasė | 3-oji klasė | 4-oji klasė | Iš viso |
| 1a | 1b | 1c | 1d | 1e | 2a | 2b | 2c | 2d | 2e | 3a | 3b | 3c | 3d | 3e | 4a | 4b | 4c | 4d | 4e |
| Dorinis ugdymas | etika | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 4 |
| tikyba  | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 |  |
| Lietuvių kalba | 8 | 8 | 8 | 8 | 8 | 7 | 7 | 7 | 7 | 7 | 7 | 7 | 7 | 7 | 7 | 7 | 7 | 7 | 7 | 7 | 29 |
| Anglųkalba | pam.sk | - | - | - | - | - | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 6 |
| pogr.sk |  |  |  |  |  | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 |  |
| Matematika  | 4 | 4 | 4 | 4 | 4 | 5 | 5 | 5 | 5 | 5 | 5 | 5 | 5 | 5 | 5 | 4 | 4 | 4 | 4 | 4 | 18 |
| Pasaulio pažinimas | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 8 |
| Dailė ir technologijos | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 8 |
| Muzika  | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 8 |
| Kūno kultūra | 3 | 3 | 3 | 3 | 3 | 2 | 2 | 2 | 2 | 2 | 3 | 3 | 3 | 3 | 3 | 3 | 3 | 3 | 3 | 3 | 11 |
| Minimalus pamokų skaičius | 22 | 22 | 22 | 22 | 22 | 23 | 23 | 23 | 23 | 23 | 24 | 24 | 24 | 24 | 24 | 23 | 23 | 23 | 23 | 23 | 92 |
| Val., skirtosmokiniųporeikiams tenkinti | - | - | - | - | - | 1\* | 1\* | 1\* | 1\* | 1\* | 1\* | 1\* | 1\* | 1\* | 1\* | 1\* | 1\* | 1\* | 1\* | 1\* | 5\* |
| Pamokos,skiriamos klasei | 23 | 23 | 23 | 23 | 23 | 24 | 24 | 24 | 24 | 24 | 25 | 25 | 25 | 25 | 25 | 26 | 26 | 26 | 26 | 26 | 98 |

Valandos, skirtos mokinių ugdymo(-si) poreikiams tenkinti – 25 valandos:

2-oms klasėms — 5 val. ( lietuvių k.)- gabių mokinių ugdymui;

3-oms klasėms — 5 val. ( lietuvių k.)- mokinių teksto suvokimo įgūdžių ugdymui;

4-oms klasėms — 5 val. (matematika)-mokinių matematikos rezultatų gerinimui.

Nepanaudotos-10 valandų:

Visos 2-os, 3-ios ir 4-os klasės per anglų kalbos pamokas klasės skirstomos į pogrupius.

Visos 1-os, 2-os, 3-ios ir 4-os klasės per dorinio ugdymo pamokas klasės skirstomos į pogrupius.

Bendrųjų ugdymo planų lentelė pradinio ugdymo programai Gobergiškės skyriuje.

|  |  |
| --- | --- |
| Dalykai |  Dalyko savaitinių pamokų skaičius |
| 1-3 jungt. klasė | 2-4 jungt. klasė | Pradinio ugdymo programa (1-4 klasės ) |
| Dorinis ugdymas (tikyba) | 1 | 1 | 4 |
| Lietuvių kalba(gimtoji) | 8+7 | 7+7 | 29 |
| Užsienio kalba(anglų) | 2 | 2+2 | 6 |
| Matematika | 4+5 | 5+4 | 18 |
| Pasaulio pažinimas | 2+2 | 2+2 | 8 |
| Dailė ir technologijos | 2+2 | 2+2 | 8 |
| Muzika | 2+2 | 2+2 | 8 |
| Kūno kultūra | 3+3 | 2+3 | 11 |
| Privalomų ugdymo valandų skaičius mokiniui | 22 – 1 – oje24– 3– oje klasėje | 23– 2 – oje23- 4 – oje klasėje | 92 |
| Neformalus švietimas |  2 (1) 2 (1) | 4 |

Neformaliojo švietimo valandos — 4 valandos.

Nepanaudota lieka–2 valandos Gobergiškės skyriuje.

Valandos, skiriamos mokinių ugdymo (si) poreikiams tenkinti — 2\*.

Nepanaudota lieka — 2\*.

**IV SKYRIUS**

**PAGRINDINIO UGDYMO PROGRAMOS I DALIES ĮGYVENDINIMAS**

**PIRMASIS SKIRSNIS**

**PAGRINDINIO UGDYMO PROGRAMOS I DALIES VYKDYMO BENDROSIOS NUOSTATOS**

51. Ugdymo turinys 5–8 klasėse planuojamas orientuojantis į Pagrindinio ugdymo bendrosiose programose numatytus mokinių pasiekimus bei vadovaujantis Progimnazijos ugdymo turinio planavimo 1–8 klasėse tvarka, patvirtinta direktoriaus 2013 m. birželio 4 d. įsakymu Nr. 1-55 (5 priedas).

**ANTRASIS SKIRSNIS**

**MOKYMOSI PAGAL UGDYMO SRITIS YPATUMAI**

52. Dorinio (tikybos ir etikos) ugdymo, žmogaus saugos, kūno kultūros parengiamosios grupės dalykų mokymosi pasiekimai 5–8 klasėse vertinami įrašu „įskaityta” arba „neįskaityta”. Iš kitų dalykų mokinių pasiekimai 5–8 klasėse vertinami pažymiu.

53. 2-osios užsienio (rusų, vokiečių) kalbos pradedama mokyti nuo 6-osios klasės, atsižvelgiant į tėvų (globėjų ar rūpintojų) pageidavimus.

54. Meninio ugdymo dalykus Pagrindinio ugdymo 1 dalies programoje sudaro privalomieji dailės ir muzikos dalykai.

55. Kūno kultūrai Progimnazijoje skiriamos 3 pamokos 5-ose klasėse ir 2 pamokos 6-8-ose klasėse per savaitę bei sudaromos sąlygos mokiniams papildomai rinktis jų pomėgius atitinkančius neformaliojo švietimo sporto būrelius Progimnazijoje ar užsiėmimus sporto mokyklose. Tokių mokinių apskaitą tvarko kūno kultūros mokytojai ir 5-8 klasių vadovai.

56. Per visų dalykų pamokas mokytojai turi rūpintis lietuvių kalbos ugdymu, remiantis Progimnazijos parengtais ir direktoriaus 2013 m. rugpjūčio 30 d. įsakymu Nr. 1-61 patvirtintais bendrais lietuvių kalbos ugdymo reikalavimais.

|  |
| --- |
| **5 KLASIŲ UGDYMO PLANAS** |
| Dalykai | 5a | 5b | 5c | 5d | 5e | 5-6 kl.(min ŠMM) |
| Dorinis ugdymas (tikyba/etika) | 1 | 1 | 1 | 1 | 1 | 2 |
| Kalbos: |  |  |  |  |  |  |
|  Lietuvių kalba | 5 | 5 | 5+1\* | 5 | 5+1\* | 10 |
|  1-oji užsienio kalba | 3+1\* | 3+1\* | 3 | 3+1\* | 3 | 6 |
|  2-oji užsienio kalba |  |  |  |  |  | 2 |
| Matematika | 4 | 4 | 4 | 4 | 4 | 8 |
| Gamtamokslinis ugdymas: |  |  |  |  |  |  |
|  Gamta ir žmogus | 2 | 2 | 2 | 2 | 2 | 4 |
| Informacinės technologijos | 1 | 1 | 1 | 1 | 1 | 2 |
| Socialiniai mokslai: |  |  |  |  |  |  |
|  Istorija | 2 | 2 | 2 | 2 | 2 | 4 |
|  Geografija |  |  |  |  |  | 2 |
| Meninis ir technologinis ugdymas, kūno kultūra: |  |  |  |  |  |  |
|  Dailė | 1 | 1 | 1 | 1 | 1 | 2 |
|  Muzika | 1 | 1 | 1 | 1 | 1 | 2 |
|  Technologijos | 2 | 2 | 2 | 2 | 1 | 4 |
|  Kūno kultūra | 3 | 3 | 3 | 3 | 3 | 5 |
| Žmogaus sauga | 1 | 1 | 1 | 1 | 1 | 1 |
| Minimalus privalomų pamokų skaičius (ŠMM) | 26 | 26 | 26 | 26 | 26 |  |
| Pamokų, skirtų mokinio ugdymo poreikiams tenkinti, mokymosi pagalbai teikti, skaičius per savaitę  | 3\* | 3\* | 3\* | 3\* | 3\* | 6\* |
|  **15\*** |
| Panaudotų pamokų, skirtų mokinio ugdymo poreikiams tenkinti, mokymosi pagalbai teikti, skaičius per savaitę  | 3\* - anglų kalbai; 2\* - lietuvių kalbai | **5\* iš 15\*** |
| Pamokų skaičius (,,Minija) | 27 | 27 | 27 | 27 | 27 |  |

**6 KLASIŲ UGDYMO PLANAS**

|  |  |  |
| --- | --- | --- |
| Mokomasis dalykas | Min. val. sk. | Mokyklos siūlomas variantas(Penki 6 klasių komplektai) |
| Dorinis ugdymas (etika, tikyba) | 1 |  |
| Lietuvių k. | 5 | **5+1\***  **1\*(6-oji pamoka dalinama į pogrupius)** |
| Užsieni k. (1-oji) (anglų k.) | 3 |  |
| Užsieni k. (2-oji) (rusų/vokiečių) | 2 |  |
| Matematika | 4 | **3+1** **+1\*(4-oji pamoka dalinama į pogrupius)** |
| Informacinės technologijos | 1 |  |
| Gamta ir žmogus | 2 |  |
| Istorija | 2 |  |
| Geografija | 2 |  |
| Dailė | 1 |  |
| Muzika | 1 |  |
| Technologijos | 2 |  |
| Kūno k. | 2 |  |
| Min. sav. krūvis | **28** |  |
| Max. leistinas sav. krūvis | **30** |  |
| Pamokų skaičius („Minija“) | **29** |  |
| Mokyklos nuožiūra skiriamos val. vienam klasės komplektui **(\*)**  | **3\*** |  |
| **Lieka nepanaudota \*** | **0\*** |

**7 KLASIŲ UGDYMO PLANAS**

**UGDYMO DIFERENCIJAVIMAS 7 KLASĖSE**

|  |  |  |
| --- | --- | --- |
| Mokomasis dalykas | Min. val. sk. | Mokyklos siūlomas variantas(Penki 7 klasių komplektai) |
| Dorinis ugdymas (etika, tikyba) | 1 |  |
| Lietuvių k. | 5 | **4+1**  **+1\* (5-oji pamoka dalinama pogrupius)**  |
| Užsieni k. (1-oji) (anglų k.) | 3 |  |
| Užsieni k. (2-oji) (rusų/vokiečių) | 2 |  |
| Matematika | 4 | **4 +1\*** **+1\* (5-oji pamoka dalinama į pogrupius)** |
| Informacinės technologijos | 1 |  |
| Biologija | 2 |  |
| Fizika | 1 |  |
| Istorija | 2 |  |
| Geografija | 2 |  |
| Dailė | 1 |  |
| Muzika | 1 |  |
| Technologijos | 2 |  |
| Kūno k. | 2 |  |
| Min. sav. krūvis | **29** |  |
| Max. leistinas sav. krūvis | **31** |  |
| Mokyklos nuožiūra skiriamos val. vienam klasės komplektui **(\*)** | **3\*** |  |
| Pamokų skaičius („Minija“) | **30** |  |
| **Lieka nepanaudota \*** | **0** |

**8 KLASIŲ UGDYMO PLANAS**

|  |  |  |
| --- | --- | --- |
| Mokomasis dalykas | Min. val. sk. | Mokyklos siūlomas variantas(Penki 8 klasių komplektai) |
| Dorinis ugdymas (etika, tikyba) | 1 |  |
| Lietuvių k. | 5 | **4+1**  **+1\* (5-oji pamoka dalinama pogrupius)** |
| Užsieni k. (1-oji) (anglų k.) | 3 |  |
| Užsieni k. (2-oji) (rusų/vokiečių) | 2 |  |
| Matematika | 4 | **4 +1\*** **+ 1\* (5-oji pamoka dalinama į pogrupius)** |
| Biologija | 1 |  |
| Chemija | 2 |  |
| Fizika | 2 |  |
| Istorija | 2 |  |
| Geografija | 2 |  |
| Dailė | 1 |  |
| Muzika | 1 |  |
| Technologijos | 1 |  |
| Kūno k. | 2 |  |
| Žmogaus sauga | 1 |  |
| Min. sav. krūvis | **30** |  |
| Max. leistinas sav. krūvis | **33** |  |
| Mokyklos nuožiūra skiriamos val. vienam klasės komplektui **(\*)** | **3\*** |  |
| Pamokų skaičius („Minija“) | **31** |  |
| **Lieka nepanaudota \*** | **0** |

**III SKYRIUS**

**MOKINIŲ, TURINČIŲ SPECIALIŲJŲ UGDIMOSI POREIKIŲ, UGDYMO ORGANIZAVIMAS**

57. Specialiųjų poreikių mokinių ugdymas Progimnazijoje organizuojamas Progimnazijos direktoriaus 2011 m. rugsėjo 1 d. įsakymu Nr. 1-3 patvirtintu Progimnazijos Vaiko gerovės komisijos sudarymo ir jos darbo organizavimo tvarkos aprašu.

**SUDERINTA**

Gargždų ,,Minijos” progimnazijos

Mokyklos Tarybos posėdžio,

įvykusio 2018 m. birželio 12 d.

protokolo Nr. 3